આ અંગે આરટીઆઈ અરજી કરનાર કાર્યકર ભાજપના સભ્ય છે. જોકે એક અંગ્રેજી અખબારના અહેવાલ અનુસાર કોહલીના એજન્ટનું કહેવું છે કે કોઈ પણ પ્રકારની નાણાકીય લેવડદેવડ થઈ ન હતી. બીજી બાજુ મુખ્યપ્રધાન હરીશ રાવતના મીડિયા પ્રભારી સુરેન્દ્રકુમારનું કહેવું છે કે પ્રવાસન એ રાજ્યના અર્થતંત્રની આધારશિલા છે. જો તેને ઉત્તેજન આપવા માટે કોઈ લોકપ્રિય ચહેરાનો ઉપયોગ કરવામાં આવ્યો હોય તો તેમાં ખોટું શું છે ? બધું કાયદાના દાયરામાં જ રહીને કરવામાં આવ્યું હતું. તમામ આક્ષેપો બેબુનિયાદ છે. સુરેન્દ્રકુમારે જણાવ્યું છે કે ભાજપ ઉત્તરાખંડમાં ચૂંટણી હારી રહ્યો હોવાથી પોતાની હતાશા આ પ્રકારના આક્ષેપો કરીને કાઢી રહ્યો છે.